Top - Vuurwerktotaal Vogelwaarde
Brocade Crown Chrysantium Crackling Crown Mine Peony Stars Strobe Willow Dahlia Glitter Bang Ti-Salute Fluit Palm Time rain Coconut Pearls Tail Tip Brocade Crossette Flower Crown Falling Leaves Spinner Whistling Ghost Spider Het gehele team Carolien Verburg Bram Verburg Oda Zinsmeister Wieger Zinsmeister Bobby Lee Bakboord
Ons doel € 500 | bereikt 120% Jan Vermeulen nou ook internasionaal bekroon | LAPA Uitgewers
Jan Vermeulen nou ook internasionaal bekroon
by LAPA Uitgewers on Feb 7th, 2018 Tweet
Die bekroonde skrywer Jan Vermeulen se jeugroman Asem is pas deur IBBY (International Board on Books for Young People) as ereboek in die kategorie vir Afrikaanse jeugliteratuur aangewys, wat beteken Asem sal deel vorm van die internasionale erelyskatalogus wat tweejaarliks deur dié gesaghebbende kinderboekliggaam saamgestel word.
Vermeulen is tans besig om op alle fronte naam te maak.
•	Asem is as wenner van LAPA Uitgewers se jeugromankompetisie vir 2015 aangewys.
•	Teen die einde van 2017 het hy silwer gewen in NB se jeugromankompetisie met Soen.
•	Verlede week het ons aangekondig dat Vermeulen ook LAPA Uitgewers se jeugromankompetisie vir 2017 gewen het met Oopmond.
•	Oor ongeveer drie weke verskyn Vermeulen se krimi vir volwasse lesers, Die vyfde Aspoester, ook by LAPA Uitgewers.
Van die belangrikste oorwegings wanneer die IBBY-erelys saamgestel word, is dat die boeke op die lys die beste van elke land se kinderliteratuur moet verteenwoordig, en dat dit geskik moet wees vir publikasie regoor die wêreld.
Die boeke op die lys vorm deel van rondreisende uitstallings wat by verskeie internasionale konferensies en literêre feeste te sien sal wees, en sal ook deel vorm van die permanente uitstallings van byvoorbeeld die Internasionale Jeugbiblioteek in München, Duitsland.
Asem vertel die verhaal van Barries Barnard wat by sy vervreemde pa in die Oos-Kaap moet gaan bly ná ’n ongeluk waarin hy en sy vriende onder die invloed van drank en dwelms ’n verkeerskonstabel omry.
Vermeulen sê hy kry gereeld positiewe terugvoering van lesers oor Asem, en die insluiting op die erelys is vir hom ’n groot aansporing.
“Ek is veral baie opgewonde oor die moontlikheid dat Asem tieners en jong mense in ander wêrelddele ook kan bereik en vir hulle dieselfde kan beteken as vir ons eie tieners hier in Suid Afrika.”
Toe Asem as wenner van LAPA Uitgewers se jeugromankompetisie vir 2015 aangewys is, het die beoordelaars dit beskryf as ’n aangrypende, eerlike grootwordverhaal oor verslawing en tweede kanse.
Miemie du Plessis, uitgewer: kinder- en jeugboeke van LAPA Uitgewers, sê Asem is werklik ’n unieke storie wat dié uitsonderlike eer dubbel en dwars verdien. “Daar was nog nooit so iets in Afrikaans nie – ’n boek wat die impak van ’n afwesige pa so brutaal eerlik aanspreek. En omdat dit so ’n wydverspreide probleem in Suid-Afrika is, is die boek honderd persent in die kol wat die tema en die uitvoering daarvan betref. Boonop is die storie en karakters behoorlik ontwikkel, en die leser kan nie anders as om ingetrek te word by Barries en sy wêreld nie.”
Cats: Afrikaans, Awards, Fiction, South Africa
Tags: Afrikaans, Asem, Awards, Fiction, IBBY, IBBY-ererol, IBBY-ererol 2018, Jan Vermeulen, LAPA Uitgewers, South Africa
« In 50 Prutpotgeregte wys LAPA Uitgewers vir jou hoe maklik dit is vir die prutpot om heerlike kos voor te berei terwyl jy aangaan met jou lewe
Sewe kinderboeke om na uit te sien in Februarie! »
LAPA Uitgewers vereer met ’n Tinteltong Toekenning!
Aandag, krimivrate! Die volledige Thys Krige-reeks is nou weer in druk!
Sewe kinderboeke om na uit te sien in Februarie!
In 50 Prutpotgeregte wys LAPA Uitgewers vir jou hoe maklik dit is vir die prutpot om heerlike kos voor te berei terwyl jy aangaan met jou lewe